ΑΝΩΤΑΤΟ ΕΚΠΑΙΔΕΥΤΙΚΟ ΙΔΡΥΜΑ ΚΡΑΤΙΚΟ ΠΑΝΕΠΙΣΤΗΜΙΟ ΚΟΥΜΠΑΝ

ΣΧΟΛΗ ΡΟΜΑΝΟ-ΓΕΡΜΑΝΙΚΗΣ ΦΙΛΟΛΟΓΙΑΣ

ΕΔΡΑ ΝΕΑΣ ΕΛΛΗΝΙΚΗΣ ΦΙΛΟΛΟΓΙΑΣ

ΚΡΑΣΝΟΝΤΑΡ ΡΩΣΙΑΣ

Αξιότιμοι συνάδελφοι,

Σας καλούμε να λάβετε μέρος στο 2ο Διεθνές Επιστημονικό Συνέδριο με θέμα: «**Οι ελληνικές σπουδές στο πλαίσιο των ανθρωπιστικών επιστημών. Γλωσσικές, πολιτισμικές και διδακτικές πλευρές**» στο Κρατικό Πανεπιστήμιο Κουμπάν (Οδός Σταυροπόλσκαγια 149, Κρασνοντάρ, Ρωσία, Ταχ.κώδ. 350040).

Το συνέδριο διοργανώνεται στα πλαίσια των εκδηλώσεων για το «**2016: έτος Ελλάδας στην Ρωσία και έτος Ρωσίας στην Ελλάδα**», σε συνεργασία με το ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ. Στο πρόγραμμα του συνεδρίου εκτός από τις ανακοινώσεις των εισηγητών από την Ρωσία και χώρες του εξωτερικού, περιλαμβάνονται επίσης δείγματα σχεδίων μαθημάτων και στρατηγικών διδασκαλίας, στρογγυλό τραπέζι συζητήσεων και ανταλλαγής διδακτικής εμπειρίας.

Χρόνος διεξαγωγής του συνεδρίου: 20-23 Απριλίου 2016.

20 Απριλίου: άφιξη- εγγραφή συνέδρων (έως 16:00). Έναρξη συνεδρίου.

21-22 Απριλίου: εργασίες συνεδρίου.

23 Απριλίου: πολιτιστικό πρόγραμμα (εκδρομή - περιήγηση).

**Στόχος του συνεδρίου** είναι να εξεταστεί η ιστορική διαδρομή και η σύγχρονη πραγματικότητα των ελληνικών σπουδών στο πλαίσιο των ανθρωπιστικών επιστημών κυρίως μέσα από την διδασκαλία της ελληνικής ως ξένης γλώσσας σε διάφορα επίπεδα εκπαίδευσης στη Ρωσία και άλλες χώρες της ανατολικής Ευρώπης, καθώς και οι προοπτικές που διαμορφώνονται στις σύγχρονες συνθήκες.

**Το συνέδριο απευθύνεται** σε πανεπιστημιακούς καθηγητές, διδάκτορες και υποψηφίους διδάκτορες, κατόχους μεταπτυχιακών διπλωμάτων ειδίκευσης, ερευνητές, καθηγητές και δασκάλους της ελληνικής γλώσσας, μεταπτυχιακούς και προπτυχιακούς φοιτητές και σε κάθε ενδιαφερόμενο.

**Γλώσσες του συνεδρίου**:ρωσική, ελληνική. Η περίληψη της ανακοίνωσης πρέπει να έχει γραφτεί στην ρωσική (ή την ελληνική) **και** την αγγλική γλώσσα.

**Η συμμετοχή στο συνέδριο γίνεται με προσωπική παρουσία.** Κατ’ εξαίρεσιν η Οργανωτική Επιτροπή του συνεδρίου μπορεί να επιτρέψει την εξ αποστάσεως συμμετοχή εισηγητών από ιδιαίτερα μακρινές χώρες.

**ΘΕΜΑΤΙΚΕΣ ΕΝΟΤΗΤΕΣ**

1. Η ελληνική γλώσσα στο πολυ-πολιτισμικό επικοινωνιακό πλαίσιο: ιστορικές, γλωσσολογικές-πολιτισμικές και γνωσιολογικές πλευρές, ορολογία, μετάφραση, διαπολιτισμική επικοινωνία.

2. Νέα ελληνική λογοτεχνία: ιδιαίτερα χαρακτηριστικά, ζητήματα ερμηνείας, διακειμενικότητα, νέες τάσεις / σύγχρονες κατευθύνσεις.

3. Η Ελλάδα και η Κύπρος στον σύγχρονο κόσμο: ιστορία και αρχαιολογία, πολιτική και κράτος, εκπαίδευση, πολιτιστική κληρονομιά.

4. Η διδασκαλία της ελληνικής ως ξένης γλώσσας. Τα πολυμέσα στη σύγχρονη εκπαίδευση.

Τονίζεται ιδιαίτερα ότι στην συνεδρία της 4ης ενότητας καλούνται να συμμετάσχουν και να πλουτίσουν τις συνεδριακές εργασίες με δημιουργικό διάλογο καθηγητές και δάσκαλοι της ελληνικής γλώσσας που διδάσκουν σε σχολεία, κοινότητες και άλλα ιδρύματα και οργανισμούς (ανταλλαγή διδακτικής εμπειρίας, σχέδια μαθημάτων, εγχειρίδια διδασκαλίας, μεθοδολογική στήριξη, συμβουλευτικός διάλογος με διακεκριμένους ειδικούς στην μεθοδική της διδασκαλίας από την Ρωσία και άλλες χώρες).

**Προθεσμίες:**

1. Δήλωση συμμετοχής μέχρι 1 Νοεμβρίου 2015.
2. Αποστολή εισήγησης και περίληψης μέχρι 1 Δεκεμβρίου 2015.

Παρακαλούμε θερμά για την τήρηση των παραπάνω προθεσμιών όσον αφορά την αποστολή υλικού, προπάντων επειδή η Οργανωτική Επιτροπή προτίθεται να ολοκληρώσει την προετοιμασία έκδοσης των επιστημονικών άρθρων μέχρι την έναρξη του συνεδρίου.

**Η έκδοση των Πρακτικών του συνεδρίου θα φέρει Κωδικό Βιβλιοθήκης και ISBN. Τα Πρακτικά του συνεδρίου θα περιληφθούν στην ηλεκτρονική επιστημομετρική βάση δεδομένων «Ρωσικός Κώδικας Επιστημονικών Αναφορών» (РИНЦ).**

**Οικονομική συμμετοχή:**

* Για συμμετοχή συνέδρου με εισήγηση: 1200 ρούβλια Ρωσίας. Περιλαμβάνει: φάκελο συνέδρου, Πρόγραμμα εργασιών του συνεδρίου, Πιστοποιητικό συμμετοχής, Πρακτικά του συνεδρίου, παροχή ειδών κυλικείου σε 4 διαλείμματα, 2 γεύματα, 1 δείπνο, πολιτιστικό πρόγραμμα.
* Για ακροατές: 350 ρούβλια Ρωσίας. Περιλαμβάνει: φάκελο συνέδρου, Πρόγραμμα εργασιών του συνεδρίου, Πιστοποιητικό παρακολούθησης, παροχή ειδών κυλικείου σε 4 διαλείμματα.

Η οικονομική συμμετοχή θα καταβληθεί κατά την άφιξη - εγγραφή των συνέδρων.

**Μορφοποίηση υλικού:**

1. Η εισήγηση πρέπει να έχει έκταση από 5 έως 8 σελίδες μεγέθους Α4. Προσανατολισμός σελίδας κατακόρυφος. Όλα τα περιθώρια: 2,5 εκ.
2. Το κείμενο πρέπει να είναι γραμμένο σε Word με γραμματοσειρά Times New Roman, μέγεθος γραμματοσειράς 16, διάστιχο 1,0 και εσοχή παραγράφου 0,7 εκ., με πλήρη στοίχιση (από άκρο σε άκρο) και αυτόματο συλλαβισμό, χωρίς αναγραφή σελίδων. Δεν συνιστάται η χρήση **.docx** (Word 2007) και νεώτερες εκδόσεις
3. Το άρθρο πρέπει να συνοδεύει:
* Σύντομη περίληψη σε δύο γλώσσες: στην γλώσσα του άρθρου (ρωσική ή ελληνική) και στην αγγλική, σε πλάγια γραφή, μέχρι 500 γράμματα σε κάθε γλώσσα.
* Λέξεις και φράσεις - κλειδιά (όχι λιγότερες από 5) στην γλώσσα του άρθρου (ρωσική ή ελληνική) και στην αγγλική.
1. Στην κεφαλίδα του άρθρου αναγράφονται το επώνυμο και τα αρχικά του ονόματος του συγγραφέα (1η γραμμή, στοίχιση δεξιά, με **έντονα** πεζοκεφαλαία γράμματα, στυλ «Κανονικό»), ακολουθεί ένα κενό και στην επόμενη γραμμή/ές αναγράφεται ο τίτλος του άρθρου (στυλ «Κανονικό», **ΕΝΤΟΝΑ ΚΕΦΑΛΑΙΑ ΓΡΑΜΜΑΤΑ**, στοίχιση στο κέντρο, χωρίς εσοχή παραγράφου και χωρίς τελεία στο τέλος του τίτλου).
2. Ανάμεσα στα δομικά μέρη του άρθρου: κεφαλίδα, περίληψη, κείμενο και βιβλιογραφία υπάρχει 1 κενό διάστημα.
3. Οι βιβλιογραφικές παραπομπές δίνονται σε αγκύλες στην γλώσσα του άρθρου με τον ακόλουθο τρόπο: [Αλεξίου 2002: 70-75], [Αλεξίου 2002: 22, Χρηστίδου 1995: 68], [Αργυρός]. Ενδοσελίδιες ή υποσελίδιες σημειώσεις/παραπομπές καθώς και σημεία τέλους σελίδας **δεν επιτρέπονται**.
4. Στο τέλος του άρθρου επισυνάπτεται βιβλιογραφικός κατάλογος με τον τίτλο Βιβλιογραφία (Πεζοκεφαλαία γράμματα, μέγεθος γραμματοσειράς 14, στοίχιση τίτλου στο κέντρο, χωρίς εσοχή παραγράφου και χωρίς τελεία στο τέλος). Στον κατάλογο αναγράφονται αριθμημένες με μέγεθος γραμματοσειράς 14, χωρίς εσοχή παραγράφου στην γραμμή της αρίθμησης και εσοχή 0,7 στις επόμενες γραμμές της βιβλιογραφικής αναφοράς, οι πηγές στις οποίες έχει γίνει αναφορά στο άρθρο, με απόλυτη αλφαβητική σειρά με βάση το επώνυμο του συγγραφέα. Το επώνυμο και τα αρχικά του ονόματος του συγγραφέα αναγράφονται όχι ενωμένα (παράδειγμα: Παναγιωτόπουλος Ι. Μ.). Προτάσσεται ο κατάλογος πηγών στην γλώσσα του άρθρου (ελληνικά) με την ένδειξη, «Ελληνόγλωσση» (εσοχή παραγράφου υπότιτλου 0,7) και ακολουθεί η «Ξενόγλωσση» βιβλιογραφία (εσοχή παραγράφου υπότιτλου 0,7) με νέα αρίθμηση. Οι παραπομπές σε σελίδες του Διαδικτύου παρατίθενται στο τέλος της βιβλιογραφίας με την ένδειξη «Ιστοσελίδες» (εσοχή παραγράφου υπότιτλου 0,7) και με αναγραφή της ημερομηνίας προσπέλασης. (Παρατίθεται υπόδειγμα μορφής του άρθρου).
5. Το υλικό πρέπει να έχει ελεγχθεί προσεκτικά και να είναι επεξεργασμένο. Για την ορθότητα και ακρίβεια των παρουσιαζόμενων εργασιών την ευθύνη φέρουν οι συγγραφείς. Η Επιτροπή Προγράμματος παρακαλεί για την αυστηρή τήρηση των υποδειχθέντων κανόνων καταχώρισης του υλικού και αναγραφής διαφόρων τύπων βιβλιογραφικών πηγών. Άρθρα στα οποία δεν τηρούνται οι παραπάνω κανόνες θα επιστρέφονται για επανεπεξεργασία ή θα απορρίπτονται.
6. Η δήλωση συμμετοχής (ακολουθεί υπόδειγμα) και το κείμενο της εισήγησης με την περίληψη συντάσσονται ως κείμενο **.doc** (Word 2003) και αποστέλλονται με συνημμένο αρχείο στην ηλεκτρονική διεύθυνση **confirent.ru/greek2015** με την εξής μορφή: επώνυμο\_δήλωση συμμετοχής (παράδειγμα: Κακολύρη\_δήλωση συμμετοχής.doc), επώνυμο\_τίτλος άρθρου (παράδειγμα: Κακολύρη\_Η συμβολή των Ελλήνων λογίων του Βυζαντίου στην πνευματική Αναγέννηση της Δύσης .doc). (Σε περίπτωση μακροσκελούς τίτλου, αναγράφονται τουλάχιστον οι 5-6 πρώτες λέξεις).
7. Μετά την παραλαβή του υλικού η Οργανωτική Επιτροπή σε διάστημα 5 ημερών αποστέλλει στην ηλεκτρονική διεύθυνση του συγγραφέα του άρθρου επιστολή επιβεβαίωσης της παραλαβής. Σε περίπτωση που δεν λάβετε επιστολή επιβεβαίωσης παρακαλούμε να επαναλάβετε την αποστολή του υλικού.
8. Το κόστος δημοσίευσης του άρθρου περιλαμβάνεται στην οικονομική συμμετοχή που καταβάλλουν οι συμμετέχοντες στο συνέδριο.
9. Η Επιτροπή Προγράμματος διατηρεί το δικαίωμα να μην αποδεχτεί εισηγήσεις που δεν πληρούν τους όρους του συνεδρίου (ως προς το θέμα, το περιεχόμενο, την μορφή και την μορφοποίηση του άρθρου και / ή της περίληψης).

**Υπόδειγμα άρθρου**

**Αλεξίου Α.**

**ΟΙ ΕΛΛΗΝΟ-ΡΩΣΙΚΕΣ ΣΧΕΣΕΙΣ ΣΗΜΕΡΑ**

**ΠΕΡΙΛΗΨΗ**

**…**

**Λέξεις – κλειδιά: ...**

**Abstract**

…

**Keywords:** …

{Κείμενο … (παραπομπή: [Αντωνίου 2012: 86]…}

Βιβλιογραφία

Ελληνόγλωσση:

* 1. Λεοντίδου, Λ. (2005). *Αγεωγράφητος χώρα*. Αθήνα: Ελληνικά γράμματα.

{Επώνυμο συγγραφέα}, {Αρχικό ονόματος}. {(χρονολογία έκδοσης)}, {*Τίτλος βιβλίου-πλάγια γραφή*}. {Πόλη έκδοσης}: {Εκδοτικός Οίκος}.

…

Ξενόγλωσση:

1. (ομοίως) ……………………….

Ιστοσελίδες:

1. Cornes, A., *Intercultural Empathy*. Στο: http://www.global-excellence.com/ getfile.php?g=40 (προσπελάστηκε στις 15/10/2012).

{Επώνυμο συγγραφέα}, {Αρχικό ονόματος}., {*Τίτλος Άρθρου*}. Στο: (πλήρης διεύθυνση ιστοσελίδας) {(ημερομηνία προσπέλασης του άρθρου στο διαδίκτυο)}.

Επιπλέον υποδείγματα βιβλιογραφικών αναφορών

**Παραπομπές σε μεταφρασμένα βιβλία**

Bernstein, B. (1989), *Παιδαγωγικοί κώδικες και κοινωνικός έλεγχος*, (μτφρ.) Ι. Σολομών. Αθήνα: Αλεξάνδρεια. {Επώνυμο συγγραφέα}, {Αρχικό ονόματος}. {(χρονολογία έκδοσης)}, {*Τίτλος βιβλίου*}, {(μτφρ.) όνομα μεταφραστή}. {Πόλη έκδοσης}: {Εκδοτικός Οίκος}.

**Παραπομπές σε άρθρα και περιοδικά**

Μήτσης, Ν. (2002), Η δεξιότητα της ομιλίας υπό το πρίσμα της επικοινωνιακής προσέγγισης της ελληνικής ως δεύτερης ή ξένης γλώσσας. *Διαπολιτισμική Εκπαίδευση – Ελληνικά ως Δεύτερη ή Ξένη Γλώσσα*, τόμ. 2, σ.σ. 4-10.

{Επώνυμο συγγραφέα}, {Αρχικό ονόματος}. {(χρονολογία έκδοσης)}, {Τίτλος άρθρου}. {*Τίτλος Περιοδικού*}, {αρ. τόμου ή τεύχους}, {αρ. σελίδων}.

**Παραπομπές σε κεφάλαια βιβλίων**

Μάρκου, Γ. (1997), Σχολική και κοινωνική (επαν)ένταξη παλιννοστούντων μαθητών: η σκοπιά των γονέων. Στο: Ε. Σκούρτου (επιμ.), *Θέματα Διγλωσσίας και Εκπαίδευσης*. Αθήνα: Νήσος, σ.σ. 103-137.

{Επώνυμο συγγραφέα}, {Αρχικό ονόματος}. {(χρονολογία έκδοσης)}, {Τίτλος κεφαλαίου}. Στο: {Αρχικό Ονόματος Επιμελητή}. {Επώνυμο Επιμελητή} (επιμ.),{*Τίτλος Βιβλίου}.* {Πόλη έκδοσης}: {Εκδοτικός Οίκος}, {αρ. σελίδων}.

**Παραπομπές σε πρακτικά συνεδρίων**

Γαλάνης, Γ. & Πρεντουλή, Δ. (2002), Αλβανόφωνοι δάσκαλοι μέσα σε ελληνικές τάξεις. Πρόκληση ή αναγκαιότητα για την ελληνική κοινωνία;. Στο: Π. Γεωργογιάννης (επιμ.) (2002), *Διαπολιτισμική Εκπαίδευση – Ελληνικά ως Δεύτερη ή Ξένη γλώσσα*, τόμ. ΙΙ, Πρακτικά 4ου Διεθνούς Συνεδρίου (Πάτρα 28 Ιουνίου-1 Ιουλίου 2001). Πάτρα, σ.σ. 44-62.

{Επώνυμο συγγραφέα}, {Αρχικό ονόματος}. {(χρονολογία έκδοσης)}, {Τίτλος Εισήγησης}. Στο: {Αρχικό Ονόματος Επιμελητή}. {Επώνυμο Επιμελητή} (επιμ.) (χρονολογία έκδοσης),{*Τίτλος Βιβλίου*, Αριθ. Τόμου}. {Πρακτικά Συνεδρίου (Χώρος και Ημερ/νία Διεξαγωγής Συνεδρίου)}. {Πόλη έκδοσης}: {Εκδοτικός Οίκος}, {αρ. σελίδων}.

**Δήλωση συμμετοχής**

(Παράκληση να συμπληρωθούν κατά το δυνατόν όλα τα πεδία )

|  |  |
| --- | --- |
| **Επώνυμο και όνομα****συνέδρου (ολογράφως)** |  |
| **Φορέας εργασίας (ή φοίτησης) (ολογράφως)**  |  |
| **Θέση εργασίας** |  |
| **Βαθμός, τίτλος** |  |
| **Συμμετοχή στο Συνέδριο** **ως: εισηγητής, ακροατής** |  |
|  **Θεματική ενότητα** |  |
| **Θέμα εισήγησης** |  |
| **Διεύθυνση κατοικίας****(με ταχυδρομικό κώδικα)**  |  |
| **Τηλέφωνα επικοινωνίας** |  |
| **Ηλεκτρονική διεύθυνση**  |  |
| **Ημερομηνία υποβολής** **της δήλωσης συμμετοχής**  |  |

Αποστολή της δήλωσης συμμετοχής και του άρθρου στην: **confirent.ru/greek2015**, με την ένδειξη **« Συνέδριο 2016».**

**Τηλέφωνα επικοινωνίας** με τα μέλη της Οργανωτικής Επιτροπής του Συνεδρίου:

* Μιροσνιτσένκο Λουίζα Νικολάεβνα (Γραμματέας της Οργανωτικής Επιτροπής): +7-960-4960414 (κινητό), ρωσική και ελληνική γλώσσα.
* Χαμάν Ίγκαρ Ανατόλιεβιτς: 007-861-2199561 (γραφείο), +7-918-4603639 (κινητό), ρωσική και αγγλική γλώσσα.
* Κακολύρη Ιωάννα: +30-2623054917 (σταθερό, Ελλάδα), +30-6972463724 (κινητό, Ελλάδα), +7-9528442917 (κινητό, Ρωσία), ελληνική και ρωσική γλώσσα.

**Ηλεκτρονική διεύθυνση** της Έδρας Νέας Ελληνικής Φιλολογίας Κρατικού Πανεπιστημίου Κουμπάν: greekdpt@mail.ru

**Οργανωτική Επιτροπή του συνεδρίου**

**Αστάποφ Μ. Μπ., Πρόεδρος.** Πρύτανης Κρατικού Πανεπιστημίου Κουμπάν, διδάκτωρ γεωγραφικών επιστημών.

**Καζάζης Ιωάννης, Αντιπρόεδρος**. Διδάκτωρ Φιλολογίας, καθηγητής Αριστοτέλειου Πανεπιστημίου Θεσσαλονίκης, Πρόεδρος Κέντρου Ελληνικής Γλώσσας.

**Κλιμένκο Ν. Φ., Αντιπρόεδρος.** Διδάκτωρ Φιλολογίας, καθηγήτρια Εθνικού Πανεπιστημίου Κιέβου Ουκρανίας, αντεπιστέλλον μέλος της Ακαδημίας Επιστημών Ουκρανίας.

**Ιβανόφ Α. Γ., Αναπληρωτής Πρόεδρος**. Αντιπρύτανης Κρατικού Πανεπιστημίου Κουμπάν, διδάκτωρ Ιστορίας, καθηγητής Κρατικού Πανεπιστημίου Κουμπάν.

**Μιροσνιτσένκο Λ.Ν., Γραμματέας Οργανωτικής Επιτροπής**. Διδάκτωρ Φιλολογίας, Καθηγήτρια Έδρας Νέας Ελληνικής Φιλολογίας Κρατικού Πανεπιστημίου Κουμπάν.

**Μέλη**

**Αλεξανδροπούλου Όλγα,** διδάκτωρ Φιλολογίας, καθηγήτρια Τμήματος Σλαβικών Σπουδών Εθνικού και Καποδιστριακού Πανεπιστημίου Αθηνών.

**Βάσσενκο Α. Β.,** διδάκτωρ Ιστορίας, καθηγητής, Κοσμήτορας Σχολής Ιστορίας, Κοινωνιολογίας και Διεθνών Σχέσεων Πανεπιστημίου Κουμπάν.

**Κακολύρη Ιωάννα,** Φιλόλογος, κάτοχος μεταπτυχιακού διπλώματος ειδίκευσης, καθηγήτρια στην Έδρα Νέας Ελληνικής Φιλολογίας Κρατικού Πανεπιστημίου Κουμπάν.

**Κυπριανός Παντελής,** διδάκτωρ Κοινωνιολογίας,καθηγητής Τμήματος Επιστημών της Αγωγής και της Εκπαίδευσης στην Προσχολική Ηλικία (Τ.Ε.Ε.Α.Π.Η.) Πανεπιστημίου Πατρών.

**Λιτοφτσένκο Ο. Α**., Γενικός Διευθυντής της εταιρείας «Μουζενίδης Travel», Κρασνοντάρ.

**Μάρτσενκο Ι. Ι.,** διδάκτωρ Ιστορίας, Αρχαιολογίας, καθηγητής, Διευθυντής του Ινστιτούτου Αρχαιολογικών Επιστημονικών Ερευνών Κρατικού Πανεπιστημίου Κουμπάν.

**Τιχομίροβα Ο. Σ**., Υπεύθυνη διαχείρισης της ηλεκτρονικής Πύλης **confirent.ru/greek2015,** καθηγήτρια Έδρας Νέας Ελληνικής Φιλολογίας Κρατικού Πανεπιστημίου Κουμπάν.

**Τόλστικοβα Ι. Ο.,** διδάκτωρ Φιλολογίας, καθηγήτρια, Διευθύντρια Τμήματος Νέας Ελληνικής Γλώσσαςτου Κρατικού Ινστιτούτου Διεθνών Σχέσεων του Υπουργείου Εξωτερικών Ρωσικής Ομοσπονδίας, Μόσχα.

**Χαμάν Ι. Α.,** διδάκτωρ Φιλολογίας, καθηγητής , Διευθυντής Έδρας Νέας Ελληνικής Φιλολογίας Κρατικού Πανεπιστημίου Κουμπάν.

**Επιτροπή Προγράμματος**

**Χαμάν Ι. Α.,** **Πρόεδρος.** Διδάκτωρ Φιλολογίας, καθηγητής, Διευθυντής Έδρας Νέας Ελληνικής Φιλολογίας Κρατικού Πανεπιστημίου Κουμπάν.

**Κακολύρη Ιωάννα, Αντιπρόεδρος**. Φιλόλογος, κάτοχος μεταπτυχιακού διπλώματος ειδίκευσης, καθηγήτρια στην Έδρα Νέας Ελληνικής Φιλολογίας Κρατικού Πανεπιστημίου Κουμπάν.

**Μιροσνιτσένκο Λ.Ν., Γραμματέας.** Διδάκτωρ Φιλολογίας, καθηγήτρια Έδρας Νέας Ελληνικής Φιλολογίας Κρατικού Πανεπιστημίου Κουμπάν.

**Μέλη**

**Ρεντκό Γ. Β.,** διδάκτωρ Φιλολογίας, καθηγήτριαΈδρας Νέας Ελληνικής Φιλολογίας Κρατικού Πανεπιστημίου Κουμπάν.

**Τατάρινοβ Α. Β.,** διδάκτωρΦιλολογίας, καθηγητής, Διευθυντής Έδρας Ξένης Λογοτεχνίας Κρατικού Πανεπιστημίου Κουμπάν.

**Τσακάλοβα Ε. Π.,** διδάκτωρ Φιλολογίας, καθηγήτριαΈδρας Νέας Ελληνικής Φιλολογίας Κρατικού Πανεπιστημίου Κουμπάν.

**Χοροσσίλοβα Ο. Α.,** διδάκτωρ Φιλολογίας, καθηγήτριαΈδρας Εφαρμοσμένης Πληροφορικής και Νέων Τεχνολογιών Κρατικού Πανεπιστημίου Κουμπάν.

**Επιστημονικοί Σύμβουλοι**

**Ιλίνσκαγια Σόνια,** διδάκτωρ Φιλολογίας, καθηγήτρια Πανεπιστημίου Ιωαννίνων.

**Καζάζης Ιωάννης,** διδάκτωρ Φιλολογίας, καθηγητής Αριστοτέλειου Πανεπιστημίου Θεσσαλονίκης, Πρόεδρος Κέντρου Ελληνικής Γλώσσας.

**Κλιμένκο Ν. Φ.,** διδάκτωρ Φιλολογίας, καθηγήτρια Εθνικού Πανεπιστημίου Κιέβου Ουκρανίας, αντεπιστέλλον μέλος της Ακαδημίας Επιστημών Ουκρανίας.